પબ્લિક પોલિસી રિસર્ચ સેન્ટર દ્વારા સાંપ્રદાયિક રમખાણો પર કરાયેલ સંશોધનોમાં જે બાબત સામે આવી છે તેના પર વિશ્ર્વાસ કરીએ તો પ્રધાનમંત્રી જવાહરલાલ નહેરુના શાસનકાળમાં ૧૯૫૦થી માંડી ૧૯૬૪ દરમિયાન ૧૬ રાજ્યોમાં ૨૪૩ સાંપ્રદાયિક રમખાણોની ઘટનાઓ બની હતી. પ્રધાનમંત્રી ઇન્દિરા ગાંધીના શાસનકાળ ૧૯૬૬-૭૭ સુધી અને ૧૯૮૦-૮૪ દરમિયાન ૧૫ રાજ્યોમાં ૩૩૭ જેટલી સાંપ્રદાયિક ઘટનાઓ બની હતી. કોંગ્રેસના તમામ પ્રધાનમંત્રીઓમાં આ પ્રકારની સૌથી વધુ ઘટનાઓ બની હોય તો તે ઇન્દિરા ગાંધીના શાસનકાળમાં બની છે. પ્રધાનમંત્રી રાજીવ ગાંધીના શાસનકાળ ૧૯૮૪-૮૯ દરમિયાન ૧૬ રાજ્યોમાં ૨૯૧ સાંપ્રદાયિક રમખાણોની ઘટનાઓ બની હતી, જેમાં સૌથી ભયાનક નરસંહાર ૧૯૮૪નો શીખ નરસંહાર હતો.